Fra den forrige samlingen, som endte med seier over Kypros og tap mot Bulgaria, er tre nye spillere med i troppen.

- Det er ikke så mye nytt, men vi har dessverre noen skader på Ajer og Meling. Inn kommer Even Hovland, Mats Møller Dæhli og Haitam Aleesami. Det positive med det er at de har vært med tidligere og har erfaring. Det tror jeg er viktig nå. Vi spiller to avgjørende kamper, så vi vil ha en så maksimalt innkjørt tropp som mulig til disse kampene, sier landslagssjef Lars Lagerbäck.

Norge spiller mot Slovenia 13. oktober og Bulgaria tre dager senere, begge på Ullevaal Stadion.

- Det er gode muligheter for seks poeng. Vi har fortsatt ikke tapt på Ullevaal etter at jeg og Perry tok over og det er noe vi virkelig skal bygge videre på. Jeg tror vi har bra sjanser, men som mot Bulgaria kan kan også dominere en kamp uten å vinne. Det er litt lettere å spille hjemme og så håper jeg mange av våre supportere kommer hit og støtter oss. Det gir også en fordel, sier Lagerbäck.

Se hele pressekonferansen med uttaket her:

Tropp mot Slovenia og Bulgaria